**UPUTE FIZIČKIM OSOBAMA ZA PROVOĐENJE**

**PROGRAMA POVEĆANJA ENERGETSKE UČINKOVITOSTI OBITELJSKIH KUĆA**

**svi obrasci i upute dostupne si na službenim stranicama Općine Sračinec,**

**na adresi: www.sracinec.hr**

**PRAVO NA KORIŠTENJE SUFINANCIRANJA**

Pravo na korištenje nepovratnih novčanih sredstava može ostvariti fizička osoba na obiteljskoj kući u osobnom vlasništvu ili u vlasništvu člana/članova njene uže obitelji. Prebivalište podnositelja prijave mora biti na adresi predmetne obiteljske kuće na kojoj se planiraju mjere povećanja energetske učinkovitosti, a koja se nalazi na području Općine Sračinec**.**

***Obiteljska kuća u smislu ovog Pravilnika je stambena kuća koja:***

* ima najmanje 50% bruto podne površine namijenjeno za stanovanje;
* ima najviše dvije stambene jedinice;
* izgrađena na zasebnoj čestici ;
* građevinske bruto površine do 400 m2;

**MJERE KOJE SE SUFINANCRAJU**

Sufinancirat će se provedba sljedećih mjera povećanja energetske učinkovitosti(u tekstu: **mjere EnU**), **te izrada energetskog pregleda i energetskog certifikata obiteljske kuće nakon provedbe Projekta:**

* zamjena postojeće ugradnjom nove vanjske stolarije
* povećanje toplinske zaštite ovojnice obiteljske kuće
* povećanje energetske učinkovitosti sustava grijanja ugradnjom plinskih kondenzacijskih kotlova
* povećanje energetske učinkovitosti sustava prozračivanja ugradnjom uređaja za povrat topline otpadnog zraka (rekuperatora)

**Podnositelj prijave može ostvariti pravo na korištenje sufinanciranja Provoditelja natječaja za jednu, više ili sve od navedenih mjera EnU.**

**PRIHVATLJIVI TROŠAK**

**Prihvatljivi trošak mjere EnU** je onaj nastao **nakon objave Javnog poziva** **i provedenog utvrđivanja točnosti prijavljenih početnih/zatečenih stanja obiteljskih kuća terenskim pregledom prije ocjenjivanja zahtjeva fizičkih osoba, odnosno onaj koji je nastao** **objave rezultata natječaja** (vidi članak 12. Pravilnika i članak 2. Prijedloga Ugovora).

**Komponente mjera EnU koje se smatraju prihvatljivim troškom naveden je u članku 3. Pravilnika**, dok se sav ostali materijal, oprema ili usluga radova koji tamo nije naveden, a eventualno se može pojaviti u tijeku provedbe mjera EnU, smatra neprihvatljivim troškom te ga investitor snosi u 100% iznosu.

**IZNOS SUFINANCIRANJA**

**Korisniku će se prema ovom Natječaju dodijeliti iznos sufinanciranja od 50%**, odnosno do maksimalnog iznosa od 37.500,00 kuna (s PDV-om) po obiteljskoj kući.

**UVJETI KOJE PODNOSITELJI PRIJAVA MORAJU UDOVOLJITI**

Uvjeti koje Podnositelji prijava moraju udovoljiti kako bi ostvarili pravo na nepovratna novčana sredstva:

* punoljetne, fizičke osobe s prebivalištem na području Provoditelja Natječaja,
* posjeduje dokaz o vlasništvu nad izgrađenom obiteljskom kućom na kojem se planira provedba mjera EnU, pri čemu kuća ne mora biti isključivo u osobnom vlasništvu Podnositelja prijave već može biti i u vlasništvu člana/članova uže obitelji
* ima prijavljeno prebivalište na adresi obiteljske kuće na kojoj se planira provedba mjera EnU, a koja se nalazi na području Provoditelja natječaja;
* posjeduje dokaz da je kuća postojeća u smislu Zakona o gradnji (NN 153/13);
* obvezuje se da će savjesno i cjelovito popuniti Prijavni obrazac za podnošenje zahtjeva za sufinanciranje mjera EnU sa točnim podacima;
* obvezuje se da će ugraditi mjeru EnU tek nakon dana provedenog terenskog pregleda i točnosti prijavljenih početnih/zatečenih stanja obiteljskih kuća, odnosno tek nakon dana objave Zaključka o utvrđivanju bodovne liste i odabiru korisnika sufinanciranja, a sve prema naputcima iz Ugovora o međusobnim pravima i obvezama u svezi sufinanciranja troškova provedbe mjera povećanja energetske učinkovitosti kojeg će potpisati s Provoditeljem natječaja.

**POTREBNA DOKUMENTACIJA**

**Podnositelji prijava na ovaj Natječaj moraju priložiti:**

* *potpisan i cjelovito popunjen Prijavni obrazac za podnošenje zahtjeva za sufinanciranje mjera EnU (u tekstu:* ***Prijavni obrazac****) kojeg ovjerava vlasnik ili u slučaju većeg broja vlasnika svi suvlasnici,*
* *za podnositelja prijave: presliku osobne iskaznice (OBOSTRANA PRESLIKA) ili uvjerenje o prebivalištu podnositelja prijave ne starije od 30 dana (IZVORNIK),*
* *za sve ostale osobe s prebivalištem na adresi predmetnog kućanstva: presliku osobne iskaznice (OBOSTRANA PRESLIKA) ili uvjerenje o prebivalištu (IZVORNIK, ne stariji od 30 dana),*
* *vlasnički list (gruntovni izvadak) za kućanstvo na koje se planira provedba mjera EnU (IZVORNIK, ne stariji od 30 dana od dana objave natječaja),*
* *izjavu vlasnika ili svih vlasnika/suvlasnika predmetnog stambenog objekta da su suglasni s provedbom prijavljenog Projekta i da će sve troškove realizacije Projekta prema Prijavnom obrascu u dijelu koji se ne financira iz sredstava za sufinanciranje Projekta snositi samostalno iz vlastitih sredstava ili iz sredstava osiguranih iz drugih izvora,*
* *dokaz da je zgrada postojeća u smislu Zakona o gradnji (NN 153/13) (presliku uporabne dozvole ili presliku pravomoćne građevinske dozvole objekta ili dokaz da je građevina izgrađena prije 15. veljače 1968. g., a za objekte za koje do 1. listopada 2007. g. nije izdana građevinska dozvola, Rješenje o uvjetima građenja s potvrdom konačnosti ili potvrdu glavnog projekta, ili drugi akt kojim se dopušta gradnja),*
* *neobvezujući projektantski troškovnik ili neobvezujući ponudbeni troškovnik proizvođača, odnosno dobavljača radova sa detaljnom specifikacijom (prema uvjetima Natječaja), tj. predračun sa specifikacijom svih radova i materijala,*
* *neobvezujuću ponudu ili ugovor s ovlaštenim certifikatorom za izradu energetskog pregleda i energetskog certifikata,*
* *za zaštićene objekte potrebno je priložiti mišljenje nadležnog Konzervatorskog odjela u Gradu Varaždinu, Uprave za zaštitu kulturne baštine Ministarstva kulture Republike Hrvatske.;*

**DOSTAVLJANJE PRIJAVA**

Prijave se dostavljaju u pisanom obliku, **isključivo preporučeno s povratnicom, u zatvorenoj omotnici s imenom i prezimenom ponuditelja te adresom ponuditelja, na adresu: Općina Sračinec, Varaždinska 188, 42209 Sračinec,**

uz naznaku: **„PROGRAM POVEĆANJA ENERGETSKE UČINKOVITOSTI OBITELJSKIH KUĆA– NE OTVARATI“**

ili naznaku**: „PROJEKT EnU 2015“ – NE OTVARATI“**

**Rok za dostavu prijava je 30 (šezdeset) dana od dana objave.**

**Prijave i priloženi materijali se ne vraćaju, a podaci su podložni provjeri.**

**OBRADA PRIJAVA**

Pregled i ocjenjivanje pristiglih prijava provest će Povjerenstvo Općine.

Povjerenstvo provjerava cjelovitost pristigle dokumentacije te točnost vrijednosti upisanih u Prijavni obrazac.

U svrhu provjere točnosti upisanih vrijednosti obavit će se **terenski pregled prijavljenih kućanstava s cjelovitom dokumentacijom**, o čemu će sastaviti poseban Zapisnik koji sadržava stvarne zatečene vrijednosti kućanstva sa priloženom fotodokumentacijom kao dokaza postojećeg stanja.

**Pri pregledu pristiglih prijava obvezno se provjerava:**

* pravovremenost pristigle prijave;
* zadovoljavanje uvjeta podnositelja prijave (sukladno članku 5. ovog Pravilnika);
* cjelovitost prijave prema potrebnoj dokumentaciji (sukladno članku 6. ovog Pravilnika);
* točnost podataka upisanih u Prijavni obrazac (sukladno članku 9. ovog Pravilnika).

**Ukoliko prijava ne zadovoljava navedene uvjete automatski se isključuje iz daljnjeg postupka ocjenjivanja.**

**OCJENJIVANJE PRIJAVA**

Prijave koje nisu isključene ocijeniti će Povjerenstvo **sukladno uvjetima propisanim kriterijima iz javnog natječaja i pravilnika.**

**NESLUŽBENA BODOVNA LISTA**

Po obradi svih pristiglih prijava Povjerenstvo izrađuje Zapisnik o otvaranju i ocjenjivanju prijava. U zapisniku o otvaranju i ocjenjivanju prijava obvezno se navodi analitički prikaz sa otvaranja pristigle dokumentacije, pregled cjelovitosti dostavljene dokumentacije, opis terenskog pregleda prijavljenih kućanstava te prikaz zatečenog stanja, analitički prikaz bodovanja sukladno članku 10. te kao zaključak Neslužbenu bodovnu listu podnositelja prijava (u tekstu: **Neslužbena bodovna lista**).

**ŽALBENI POSTUPAK PODNOSITELJA PRIJAVE**

Podnositelji prijave imaju pravo žalbe na Neslužbenu bodovnu listu koju moraju dostaviti Provoditelja natječaja isključivo kao preporučena pošiljka sa povratnicomu pisanom obliku, zatvorenoj omotnici s imenom i prezimenom te adresom podnositelja prijave u roku od 5 dana od dana zaprimanja Neslužbene liste, na adresu definiranu u članku 20. ovog Pravilnika, s naznakom: **Projekt EnU 2015 - Žalba na neslužbenu bodovnu listu**

**KONAČNA ODLUKA (ZAKLJUČAK)**

Povjerenstvo u roku od 15 dana od dana isteka roka za žalbe izrađuje Zapisnik o konačnoj bodovnoj listi podnositelja prijave na temelju kojeg izvršno tijelo Provoditelj natječaja donosi konačan Zaključak o utvrđivanju bodovne liste i odabiru korisnika sufinanciranja, koji sedostavlja podnositeljima prijava.

**DOSTAVA PROJEKATA**

Podnositelj prijave je dužan u roku 30 dana od zaprimanja Zaključka o utvrđivanju bodovne liste i odabiru korisnika sufinanciranja **dostaviti JLP(R)S projekt minimalno na razini glavnog projekta sa snimkom postojećeg stanja – u protivnom gubi pravo na odobrena sredstva**, a JLP(R)S je dužna u daljnjem roku od 15 dana s fizičkom osobom sklopiti Ugovor o međusobnim pravima i obvezama u svezi sufinanciranja troškova provedbe mjera povećanja energetske učinkovitosti obiteljskih kuća

Za izvođenje mjera EnU i energetsko certificiranje mora se angažirati pravna ili fizička osoba registrirana za odgovarajuću djelatnost.

**ISPLATA IZNOSA SUFINANCIRANJA**

Izvođač radova i energetski certifikator, nakon realizacije usluge dobave, dopreme i ugradnje mjera EnU i izrade energetskog ceritifikata, Provoditelju natječaja dostavlja ***Zahtjev za isplatu sredstava sufinanciranja***.

**KONTROLNI PREGLED**

Provoditelja natječaja je dužan u roku od 15 dana od dana zaprimanja *Zahtjeva za isplatu* sredstava sufinanciranja izvršiti očevid provedene mjere EnU te kreirati Zapisnik o provedenom očevidu.

**Ukoliko se terenskim očevidom ustanovi da:**

* **su podaci navedeni unutar Zahtjeva za isplatu sredstava sufinanciranja neispravni;**
* **mjera EnU nije ugrađena prema uputi proizvođača ili;**
* **mjera EnU je ugrađena na drugoj građevini (koja nije navedena u prijavi).**

**Provoditelj natječaja zadržava pravo neisplaćivanja sufinanciranja izvođaču radova**

**OPĆINA SRAČINEC**